google/wiki40b huggingface dataset:
Malexander kirke

Malexander kirke (svensk: Malexanders kyrka) er en steinkirke som ligger på småstedet Malexander i Boxholm kommune, Sverige.

Historikk

Man antar det har vært en kirke i Malexander siden 1200-tallet. Den første kjente informasjonen om en kirke er fra 1345 da hellige Birgittas farbror Knut Jonsson, som eide setegården Aspenäs, testamenterte penger til kirken og presten Lambertus. Kirken ble bygget av tre. I 1587 brant den og en ny trekirke ble bygget. Man tror at sakristiet var uskadet av brannen.
På 1800-tallet ble kirken for liten og i 1877 startet man å reise en ny steinkirke etter tegninger av Ernst Jacobsson rett sør for trekirken. I 1881 åpnet steinkirken og året etter ble den gamle trekirken revet.
I 1929 oppsto det en brann i kirken, men den ble bygget opp igjen og innviet i 1931.
Jean-Baptiste Janssens

Bakgrunn

Janssens fikk videregåenfde skolegang ved 'Sint-Jozefscollege i Hasselt og så høyere utdannelse i filosofi og klassisk filologi ved universitetet i Brussel (1905-1907).
Han trådte inn i novisiatet i jesuittordenen i abbediet i Drongen den 23. september 1907. Han studerte så ved Katholieke Universiteit Leuven og tok i 1914 doktorgrad i jus i 1914. Deretter fulgte teologistudiet ved samme universitet.

Prest

Janssens ble presteviet i 1919. Han fikk videreutdannelse ved det pavelige universitet Gregoriana i katolsk kirkerett (1921-1923), og underviste etter et kortere studieopphold i Kondstantinopel deretter i dette faget ved Collegium Maximum i Leuven fra 1923 til 1929. Han ble kollegiets rektor i 1929. Han ble provinsial for jesuittenes nordbelgiske provins i 1938.
I 1939 foretok han en offisiell visitasjon av jesuittmisjonene i Belgisk Kongo. Med unntak av dette besøket og av to studieår i Roma tilbragte han inntil sitt valg til general for ordenen det meste av sitt liv i hjemlandet, i jesuittenes ordenshus i Leuven, Drongen, Antwerpen og Brussel. 
Under andre verdenskrig hjalp han en stor gruppe jødiske barn å unnslippe nazistenes forfølgelse ved å utstede falske dåpsattester for dem.

Generalsuperior

Han ble valgt til generalsuperior for jesuittene etter at den 26. ordensgeneralen, grev Wladimir Ledóchowski døde den 13. desember 1942. På grunn av annen verdenskrig var det ikke mulig å sammenkalle til generalforsamling før i 1946, slik at ordenen var uten generalsuperior i flere mellomliggende år. 
I hans tid var jesuittordenen meget stor, med 36 000 medlemmer på det meste.
I hans Instruksjon om det sosiale apostolat (1949) formante han den meget akademisk pregede jesuittordenen om å gjøre sitt beste for å unngå at de og deres studenter fremstod som en «kaste» som allierte seg med de rike og med kapitalistene. De måtte i særlig grad vie seg til «proletarene».
I de siste årene av sin embedsperiode var pater Janssens opptatt av å forsøke å håndtere dissenterende teologer innen ordenen. Ettersom dette var et fenomen som gjorde seg gjeldende i store deler av Den katolske kirke den gang, ikke bare jesuittene, var det ikke mulig for ham å moderere det i særlig grad.
Grid (gyger)

Grid (norrønt: Griðr) er en gyger (jotunkvinne) i norrøn mytologi. Sammen med Odin hadde hun sønnen Vidar.
Odins eldste sønn Tor fikk hjelp av Grid til å drepe jotnen Geirrød. Tor hadde reist mot Geirrød uten å ha med hammeren Mjølner, men fra Grid fikk han låne et par jernhansker, et styrkebelte ved navn Megingjord og en stav ved navn Gridarvol, og ved hjelp av disse tingene vant han over jotnen.
Gygra Grid kan ses som en hypostase av begrepet grid som er det norrøne begrepet for asyl (eller benådning, ettergivelse).
Grid er brukt som kjenning hos enkelte skalder i den norrøne skaldediktningen, blant annet hos skalden Kormak Ogmundson
Jørgen Clevin

Arbeid

Jørgen Clevin var opprinnelig lærer, men begynte med tegneserier for barn på slutten av 1940-tallet. Han leverte da daglige tegneserier om strutsen Rasmus  til nordiske aviser via Presse Illustrations Bureau i København (PIB Copenhagen). Ikke lenge etter fikk han jobb i Danmarks Radio, der han fra 1952 i flere omganger lagde tv-serier med korte hobbyforslag for barn. Disse er også vist på norsk og utenlandsk fjernsyn. Strutsen Rasmus og andre skikkelser ble siden beskrevet i flere bildebøker. Mens Rasmus-bøkene har kommet i flere nye opplag i Danmark er disse bøkene i dag stuet bort på norske bibliotek på grunn av framstillinga av negre som morsomme jungelfigurer.
Jørgen Clevins enkle og uanstrengte brukstegninger har en naiv likeframhet som først og fremst uttrykker et ønske om formidling og ikke kunstneriske ambisjoner. Sammen med andre danske barnebokillustratører, tegneserieskapere, vitse- og bladtegnere kom Clevin til å prege flere tiår av dansk og nordisk populær- og barnekultur.
Vidar Helgesen

Familiebakgrunn og utdannelse

Helgesen har aner fra Gildeskål i Nordland, ble født i Bodø, og vokste opp på Nøtterøy i Vestfold. Han er cand.jur. fra Universitetet i Oslo fra 1998 og praktiserte som advokatfullmektig i Wiersholm, Mellbye & Bech i Oslo i 2001. I 1999 ble han opptatt ved Utenriksdepartementets aspirantkurs.

Politisk og diplomatisk arbeid

Han var medlem av sentralstyrene i Norges Gymnasiastsamband 1987–1989 og Unge Høyre 1989–1991, og ledet Operasjon Dagsverk 1987–1988. En periode var han også nestleder i Oslo Unge Høyre. I 1994 ledet han også Høyres kampanje foran folkeavstemningen om norsk EU-medlemskap. Helgesen var redaktør for boken Partiet, makten og staten fra 1995 og redaksjonssekretær i Tidens tegn 1996–1998. Han har publisert flere artikler om folkerett og fredsmegling.
Han var spesialrådgiver i det internasjonale Røde Kors i Genève 1998–2001 og statssekretær i Utenriksdepartementet 2001–2005, hvor han blant annet arbeidet med Erik Solheim for å bidra til fredsprosessen på Sri Lanka. 
Helgesen ble utnevnt til Norges klima- og miljøminister i Erna Solbergs regjering 16. desember 2015. Fra 16. oktober 2013 til 16. desember 2015 var han statsråd og stabssjef ved Statsministerens kontor med ansvar for EØS-saker og Norges forhold til EU.
Helgesen var generalsekretær i International Institute for Democracy and Electoral Assistance (International IDEA) i Stockholm 2006–2013.
Moderne slaveri

Moderne slaveri er betegnelsen på slavearbeid og slavelignende arbeid som foregår i dag.
Moderne slaveri omfatter blant annet menneskehandel, tvangsarbeid, gjeldsarbeid og grovt barnearbeid.
Antallet slaver ligger et sted mellom 21 og 27 millioner, (ca. 0,3 % av verdens befolkning). 
Moderne slaveri forekommer innenfor produksjon av mat  , klær, byggebransjen, gull og edelstener, helsearbeid, sex-industrien , restaurantbransjen, hushjelp (au pair), og organhøsting .
Rosa båndmåler

Utseende

En liten til middelsstor (vingespenn 20 – 27 mm), slank, brokete farget måler. Den kan kjennes på at vingenes brede tverrbånd er mer eller mindre rosa-aktig, og at det like utenfor dette er to mørke flekker. Vingenes grunnfarge er litt rødaktig grå. Forvingen er mørkrosa ved roten, utenfor dette lysbrun. Så følger et lysgrått og et smalt, grått bånd før det brede tverrbåndet, som er mer eller mindre mørkrosa på farge med en bølgete, utbuktet ytterkant. Det er kantet med en gråhvit og en mørk linje. Utenfor det brede tverrbåndet, ved vingens fremkant, er det en brun flekk, bak denne to mørke flekker som noen ganger er sammenvokste. Vingespissen er kanelbrun. Bakvingen er lysgrå ved tre tynne, grå tverrlinjer langs ytterkanten. Larven er mørkegrå med en lys sidestripe, naken bortsett fra noen korte børster.

Levevis

Larven lever på lave urter, blant andre slirekne (Polygonum spp.) og maurer (Galium spp.), også småbusker som blåbær og blokkebær. De voksne sommerfuglene i den nordlige delen av utbredelsen flyr i juni – juli.

Utbredelse

Arten er utbredt over det meste av Palearktis. I Norge er den vanlig over hele landet.
McLaren F1 LM

McLaren F1 LM (LM: Le Mans) er en sportsbilorientert utgave av superbilen McLaren F1 og er produsert av fabrikanten med samme navn. Bilen er basert på McLaren F1 GTR og har modifikasjoner for å kunne være legalisert for privat bruk på offentlige veinett. Motoren er for øvrig den samme som i GTR. I 1995 vant McLaren F1 GTR-serien det kjente 24-timersløpet på Le Mans, og i den forbindelse ble de første fem bilene i LM-serien bygget til ære for seieren i løpet.
E.T.C. Werner

Bakgrunn

E.T.C. Werner ble født på et skip på New Zealand, men vokste opp i England. Faren var prøyssisk og moren engelsk. Han ble sendt til Tonbridge School. Daren døde i 1878 og E.T.C. måtte velge et levebrød. Han tok opptakseksamenene til den britiske Far Eastern Cadetship.

Diplomatisk karriere

Werner ankom Beijing i 1880-årene som tilknyttet den britiske legasjon som tolk under opplæring. Werner forble i britisk konsulær tjeneste i Kina til 1914, og tjenestegjorde ved kanselliet ved kanselliet i Beijing, så et år i Canton (Guangzhou), to år i Tientsin (Tianjin) og to til i Macao. Senere var han ett år i Hangchow (Hangzhou), et på Pagoda Anchorage (Mawei), det isolerte Kiungchow (Qiongshan) å Hainan, noen år ved Tonkinbukta i Pakhoi (Beihai) og så til den nyopprettede posten i Kongmoon (Jiangmen). Så ble han konsul i tehavnbyen Kiukiang (Jiujiang), der han var i fire år. I 1911 ble Werner britisk generalkonsul i Foochow (Fuzhou). Han forlot konsulær tjeneste i 1914.

Sinologi

Etter sin diplomatiske løpebane flyttet Werner tilbake til Beijing der han konsentrerte seg om sinologiske studier. Han var medlem av planleggingskomiteen for Peking Union Medical College, lektor ved Pekinguniversitetet og medlem av den kinesiske regjerings historiografiske byrå, og medlem av Royal Asiatic Society.

Personlige forhold

E.T.C. Werner ble gift med Gladys Nina Ravenshaw (1886–1922) i 1911 i Hongkong. Gladys var datter av generalløytnant Charles Withers Ravenshaw, tidligere britisk resident i Nepal. I 1919 adopterte de en pike i spedbarnsalderen, Pamela, i Beijing. Mellom 1943 og 1945 var E.T.C. Werner internert av japanerne i Weihsien Civilian Assembly Camp, The Weihsien Compound, i Shandong.
Werners datter Pamela ble myrdet i januar 1937, og forbrytelsen ble ikke oppklart. I 2011 publiserte den britiske forfatter Paul French en studie av mordet.  Midnight in Peking (norsk: Midnatt i Peking2013), der han tilbyr en løsning på mysteriet. Jonathan Spence spekulerer i en anmeldelse av boken at én av grunnene til at mordet ikke ble oppklart var at Werner hadde skapt rundt seg «a self-insulating cult of his loneliness. It may indeed have been true that he disliked most people he met, and that he made no attempt to conceal it», og Werner «[was] not the kind of man who made people want to help when he was in trouble. He infuriated the British, failed to get in close touch with the Chinese officers assigned to the case, gave his own contradictory press conferences on the steps of the regional substation, and rooted around the probable crime scenes without permission.»
Ćevapi

Ćevapi eller (diminutiv) ćevapčići er en grillrett av oppmalt kjøtt og finnes hovedsakelig på Balkan. Kjøttet er formet som pølser, men kommer uten tarm. Cevapiene serveres gjerne 5-10 stk på en tallerken, sammen med annet tilbehør.
Cevapiene er ofte krydret med spisskummen, salt og pepper.

Etymologi

Navnet kommer av det persiske kebab og noen ganger tilføyd den sørslaviske diminutivendelse -čići. Retten kalles på kroatisk og bosnisk ćevapčići/ćevapi, på slovensk čevapčiči/čevapi, på serbisk Ћевапчићи/Ћевапи, ćevapčići/ćevapi, på makedonsk Ќебапи, kjebapi, på bulgarsk Кебапчета, kebapcheta og på tsjekkisk čevabčiči.
She's a Woman

Bakgrunn

«She's a Woman» ble skrevet 8. oktober 1964 som var samme dag som den ble innspilt. McCartney ville skrive en blues aktig sang spesielt egnet til å spille på konserter, og ville etterligne sitt idol Little Richard i sangstil. Da han ankom Abbey Road Studios, huket han tak i Lennon slik at de fikk gått igjennom teksten og skrevet den ferdig. Lennon likte spesielt strofen «turns me on» som ofte blir brukt som et verbalt uttrykk vedrørende marihuana røyking. Snaut seks uker forut for innspillingen, hadde The Beatles hatt besøk av Bob Dylan på sitt hotellrom i New York City hvor sistnevnte lot dem prøve den slags type illegal tobakk for første gang.

Innspilling

De spilte inn syv tagninger hvorav den sjette ble mest vellykket. Grunnkompet besto av Lennons elektriske gitar, McCartneys bass og vokal og Ringo Starrs trommer. McCartney la på piano, George Harrison en gitarsolo, mens Starr supplerte med chohalho; et rytmeinstrument som gir fra seg nesten samme lyd som maracas.
Lennon starter med såkalt «off-beat»; altså at han følger skarptrommelaget. Ellers spiller McCartney en oktav høyere enn vanlig på sin bass, og dette var første gang han gjorde noe mer ut av bass-spillet enn at den kun fungerte som komp instrument. Tagning syv varte cirka 6 1/2 minutter hvor McCartney kjørte stemmen sin hardt der de improviserte på slutten.
7. desember 1981 kom EP-boksen The Beatles EP Collection ut. Den hadde med en bonus EP som ble kalt The Beatles EP. Boksen ble relansert med en CD-boks 26. mai 1992. En av de fire sangene var «She's a Woman» i stereo-versjon med «one-two-three-four» inntelling av McCartney.
Prajnaparamita med noen få ord

Prajnaparamita med noen få ord (sanskrit: Svalpākşarā Prajñāpāramitā, स्वल्पाक्षराप्रज्ञापारमिता), er en av mange forkortede utgaver av den Store Prajñāpāramitā Sūtra. Denne lille teksten er bevart både på sanskrit, tibetansk og kinesisk.
I den tibetanske buddhistiske kanon bærer den tittelen 'phags pa shes rab kyi pha rol tu phyin pa yi ge nyung ngu zhes bya ba theg pa chen po'i mdo, oversatt fra et sanskrit-manuskript fra Nepal med tittelen Ārya svalpākşarā prajñāpāramitā nāma mahāyānasūtra (आर्य स्वल्पाक्षराप्रज्ञापारमिता नाम महायानसूत्र).
Teksten ble oversatt til kinesisk av Dānāpala i året 985 e.Kr., sammen med hjertesutraen og Prajñāpāramitā i en enkelt stavelse, som én tekst.
Den ble også oversatt til kinesisk av den Kashmirske oversetteren Tiānxīzāi (天息災, aktiv 980–1000, d. 1000), som ankom Biàn (汴) i år 980 sammen med Dānapāla. Tiānxīzāi's oversettelse bærer tittelen «Prajñāpāramitā med de små mor-stavelser» (Fómŭ xiāozì bānruò bōluómì Jīng, 佛母小字般若波罗蜜多经), og ble oversatt i Chuánfă-klosteret (傳法院), i den vestlige delen av Tàipíng-xìngguó tempelet.
Giuseppe Guarneri

Familie

Giuseppe Guarneri stammet fra en tradisjonsrik cremonesisk fiolinbyggerfamilie: bestefaren Andrea (ca.1623/26-1698) gikk i lære hos Nicola Amati, faren Giuseppe Giovanni (1666-ca.1739/40), som senere fikk tilnavnet filius Andreae, fortsatte arbeidet. Også onkelen Pietro Giovanni (Pietro I, 1655-1720), som overveiende arbeidet i Mantova, og broren Pietro (Pietro II, 1695-ca.1762/63), som hovedsakelig var aktiv i Venezia, var berømte fiolinbyggere. Men kvalitetsmessig overgikk Giuseppes fioliner dem alle.

Biografi

Giuseppe Guarneri gikk først i lære og arbeidet hos sin far. I 1722 giftet han seg med Catarina Rota som hadde røtter i Wien, kanskje var hun datter av en representant for de østerrikske besetningstroppene i Cremona. Fra 1722 til 1728 vet man ikke sikkert hva han gjorde, men der navnet hans dukker opp i dokumenter er det overveiende som eier av et cremonesisk vertshus. Rundt 1730 overtok han sin syke fars verksted, og den første IHS-fiolinseddelen er datert 1731. Også hans kone arbeidet i et visst omfang i verkstedet, og avviklet virksomheten etter hans død.
Fridtjof Nilsen

TV-karriere

Nilsen slo gjennom som 11-åring i da han spilte en rolle i Karlsson på taket. Siden hadde han en liten rolle i Frida – med hjertet i hånden (1991). I 2000 hadde han en liten gjesterolle i TV-såpen Hotel Cæsar som Flash. 
I 2011 ble han programleder i TVNorge, og ledet Gøy på landet sammen med Alexander Nyhagen. Gøy på landet er en serie i 44 episoder hvor byjenter sendes ut i distriktene «på jakt etter drømmebygda og drømmemannen». Byjentene kjører landet rundt i buss som stopper i kommuner som er utvalgt fordi de har et overskudd av menn, og jenter som faller for noen av bygdemennene kan bli igjen i bygda. Første sesong av programmet ble nominert til Gullruten i kategorien for beste nyskapning. Andre sesong av Gøy på landet ble sendt i 2012 i Norge. I 2011 ble rettighetene til konseptet solgt til 35 land og i 2012 ble serien sendt i blant annet Danmark, Tyskland og Frankrike.
Nyhagen og Nilsen var også programledere for Damene først på TVNorge, hvor de hjalp seks menn å bli bedre ektemenn for konene sine. I 2012 begynte de også med «Alex og Fridtjofs podcast», Norges første TV-podkast, som kommer ut hver torsdag.
Siden 2013 har han vært programleder i Kakekrigen hos FEM. Et bakeprogram med deltakere hver uke som konkurrerer om å bli den beste bakeren. I 2016 tok han over som programleder for programmet Alt for Norge, som etterfølger for Henriette Bruusgaard. 
Fridtjof Nilsen spiller i 2012 i rockebandet Dog Almighty i Norge, og i det danske rockebandet Royal Highness.
Nilsen spilte den norske stemmen til figuren Sigurd i tegneserien Tiny Toon Adventures.
Aelia Eudocia

Bakgrunn

Eudocia ble født i Athen som datter av sofisten Leontius som hun fikk opplæring i litteratur og retorikk av. Den tradisjonelle fortellingen om hennes, fortalt av Johannes Malalas og andre, er at hun hadde blitt fratatt farsarven og var blitt fattig på grunn av sine brødres grådighet. Hun søkte derfor hjelp ved hoffet i Konstantinopel. Hennes talenter trakk til seg oppmerksomheten til Theodosius' søster Pulcheria som skaffet henne audiens hos keiseren og deretter fikk henne forlovet med ham.
Etter å ha blitt døpt ble hennes tidligere navn Athenais (av Aelia Licinia Eudocia) fratatt henne og hun ble gift med Theodosius den 7. juni 421.
Åkarp

Åkarp er et tettsted i Burlöv kommune i Skåne län i Sverige. Det ligger ved jernbanen mellom Malmö og Lund. I 2010 hadde tettstedet 5 617 innbyggere.
Introduction to Destruction

Introduction to destruction er et av Sum 41s to live-DVD-er. Den ble filmet i London i the Astoria 28. september 2001. Den inneholder en rekke live-opptredener av Sum 41. Albumet inneholder også: Mange musikkvideoer av Sum 41, rare versjoner av «Makes No Difference», «Fat Lip», «In Too Deep» (inkludert bilder tatt backstage) og sangen «Motivation», spesielle kommentarer fra bandet, fem filmer og fem hjemmevideoer, samt spesielle fotoer av bandet.
St. Martin's Press

St. Martin's Press er et av USAs store forlag, og har hovedkvarter i New York City. Forlaget publiserer rundt 700 titler i året under åtte forskjellige merkenavn.
Forlaget ble grunnlagt som et datterselskap av britiske Macmillan Publishers i 1952 og oppkalt etter St. Martin's Lane i London. På slutten av 1990-tallet ble selskapet solgt til det tyske forlagskonsernet Verlagsgruppe Georg von Holtzbrinck, et familieeid selskap basert i Stuttgart.
Svetlana Bolsjakova

Karriere

Som tenåring hun vant sølvmedalje ved Ungdoms-VM 2001, bronse ved Junior-EM 2003 og sølv ved U23-EM 2005. Hennes personlige rekord som junior var 13,55 meter, oppnådd i juni 2002 i Kazan. Hun hoppet 13,64 innendørs som junior, oppnådd i februar 2003 i Moskva. Hun ble russisk U23-mester i 2004.
Hun deltok i VM 2009, uten å nå finalen. Hun har en personlig rekord på 14,28 meter innendørs, oppnådd i februar 2007 i Düsseldorf. I juli 2010 nådde hun finalen i EM 2010 i Barcelona, der hun vant bronse ved å forbedre sin personlige rekord og nasjonale rekord på 14,53 meter, som hun oppnådde tidligere samme år i juni i Budapest, til 14,55 meter og sette ny belgisk rekord i tresteg.
Ved VM i friidrett innendørs 2010 i Doha endte hun på 8.-plass med 14,02.
Det belgiske innendørsrekorden på 14,11 satte hun i 2010, men hun har hoppet lenger som russisk utøver (14,28 i 2007).
Norgescupen i paralangrenn 2017/18

Norgescupen i paralangrenn 2017/18 (langrenn for funksjonshemmede) gikk over åtte renn fra 25. november 2017 på Gålå til 17. mars 2018 på Beitostølen.
Konstantin Tolokonnikov

Idrettskarriere

Tolokonnikov deltok i Ungdoms-VM i friidrett 2013, som ble arrangert i Donetsk i Ukraina. Der løp han inn til andreplass, bak Alfred Kipketer, etter å ha passert fem løpere de siste 100 metrene. Han satte personlig rekord med 1.48,29.
I Lag-EM i friidrett 2015 (Super League) løp han på 1.46,42, som var ny personlig rekord. Dette holdt til fjerdeplass, som ga Russland 9 poeng i lagkonkurransen, som Russland vant sammenlagt. Han deltok i Junior-VM i friidrett 2015 i Eskilstuna, der han deltok på Russlands stafettlag som vant 4 × 400 meter stafett. Individuelt kom han på andreplass på 800 meter, bak britiske Kyle Langford. I august ble ham russisk mester for første gang, der han forbedret sin personlige rekord til 1.45,76. Noen dager senere ble han tatt ut til VM i friidrett 2015. I semifinalen i VM løp han på 1.48,32, som var 18. beste tid, og han nådde dermed ikke finalen.
Kilden teater- og konserthus

Organisasjonen

Kilden Teater- og Konserthus for Sørlandet er organisert ved at fire institusjoner er fusjonert inn i virksomheten: Kristiansand Symfoniorkester, Kilden Teater, Kilden Opera og Kilden kultur. Kilden består av et fullt symfoniorkester, et regionteater, en regionopera og kommunal kulturhusdrift. Mer enn 60 ulike yrker er representert i Kilden, med alt teater-, opera-, musikk- og konsertvirksomhet krever av verksteder, teknikk, drift og administrasjon.
Kilden er ledet av en administrerende direktør, som sammen med et ledergruppe fra avdelingene drifter og programmerer huset: Orkesterdirektør, orkestrets kunstneriske leder / sjefdirigent, teatersjef, teaterdirektør, daglig leder av Opera Sør, leder av kulturdriften, markedsdirektør, produksjonssjef og stabs- og økonomidirektør.

Selskapet

Huset ble bygd og eies av selskapet «Kilden Teater og Konserthus for Sørlandet IKS» med Kristiansand kommune (60 %), Vest-Agder (25 %) og Aust-Agder fylkeskommune (12 %) og Grimstad kommune (3 %) som eiere. Selskapet ble etablert i 2003 og navnet fastsatt i 2006.

Bygget

Arbeidet på bygget startet i 2007, og kronprinsesse Mette-Marit la ned grunnsteinen i 2009. Åpningen fant sted 6. januar 2012. Arkitekt var finske ALA Architects i samarbeid med SMS arkitekter fra Kristiansand, og AF-Gruppen var hovedentreprenør. Bygget har et bruttoareal på 16 000 kvadratmeter og et volum på 128 000 kubikkmeter. Ved bygget lå museumsskipet DS «Hestmanden»  fortøyd i en periode etter at skipet kom ut av dokk i 2011 og kong Harald besøkte skipet og mange krigsseilere høsten 2011.

Byggekostnad

Kilden Teater- og Konserthus for Sørlandet ble ferdigstilt tre måneder før avtalt tid, og brukerne overtok bygget offisielt 1. oktober 2011. Bygget hadde da en total kostnad på 1 683 millioner kroner/2011-pris, noe som tilsvarer det opprinnelige budsjettet på 1 290 millioner kroner/2003-pris. Bygget ble med andre ord levert fullfinansiert, og i henhold til avtalt kvalitet.

Driftsbudsjett

I styremøte 9. desember 2011 ble det klart at det var en differanse på 2,6 millioner kroner mellom administrasjonen opprinnelige driftsbudsjett for huset på 10,9 millioner kroner for 2012 og innstillingene til bevilgninger fra kommunen og fylkeskommunen. Administrasjonen ble pålagt å skissere tiltak til et budsjett i balanse frem til neste styremøte i januar 2012.
Driften av Kristiansand Symfoniorkester, Agder Teater og Opera Sør har en samlet budsjettramme for 2012 på 117,4 millioner kroner, hvorav 96,6 millioner bevilges over statsbudsjettet og 20,8 millioner kommer fra Kristiansand kommune.